CELEX: 32022D0406
Language: fi
Date: 2022-03-03 00:00:00
Title: Komission täytäntöönpanopäätös (EU) 2022/406, annettu 3 päivänä maaliskuuta 2022, täytäntöönpanopäätöksen (EU) 2019/1202 muuttamisesta siltä osin kuin on kyse palavien nesteiden jakeluasemilla käytettäviä jakelulaitteita sekä niiden täyttöventtiileitä, murtoliittimiä, letkurikkoventtiilejä ja niveliä koskevista yhdenmukaistetuista standardeista (ETA:n kannalta merkityksellinen teksti)

10.3.2022   
               
               
                  FI
               
               
                  Euroopan unionin virallinen lehti
               
               
                  L 83/55
               
            
         KOMISSION TÄYTÄNTÖÖNPANOPÄÄTÖS (EU) 2022/406,
         annettu 3 päivänä maaliskuuta 2022,
         täytäntöönpanopäätöksen (EU) 2019/1202 muuttamisesta siltä osin kuin on kyse palavien nesteiden jakeluasemilla käytettäviä jakelulaitteita sekä niiden täyttöventtiileitä, murtoliittimiä, letkurikkoventtiilejä ja niveliä koskevista yhdenmukaistetuista standardeista
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eurooppalaisesta standardoinnista, neuvoston direktiivien 89/686/ETY ja 93/15/ETY sekä Euroopan parlamentin ja neuvoston direktiivien 94/9/EY, 94/25/EY, 95/16/EY, 97/23/EY, 98/34/EY, 2004/22/EY, 2007/23/EY, 2009/23/EY ja 2009/105/EY muuttamisesta ja neuvoston päätöksen 87/95/ETY ja Euroopan parlamentin ja neuvoston päätöksen N:o 1673/2006/EY kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU) N:o 1025/2012 (1) ja erityisesti sen 10 artiklan 6 kohdan
         sekä katsoo seuraavaa:
         
                     (1)
                  
                  
                     Euroopan parlamentin ja neuvoston direktiivin 2014/34/EU (2) 12 artiklan mukaan tuotteiden, jotka ovat sellaisten yhdenmukaistettujen standardien tai niiden osien mukaisia, joiden viitetiedot on julkaistu Euroopan unionin virallisessa lehdessä, katsotaan olevan kyseisten standardien tai niiden osien kattamien, kyseisen direktiivin liitteessä II säädettyjen olennaisten terveys- ja turvallisuusvaatimusten mukaisia.
                  
               
                     (2)
                  
                  
                     Komissio pyysi 12 päivänä joulukuuta 1994 päivätyllä kirjeellä BC/CEN/46–92 –BC/CLC/05–92 Euroopan standardointikomiteaa, jäljempänä ’CEN’, ja Euroopan sähkötekniikan standardointikomiteaa, jäljempänä ’Cenelec’, laatimaan ja tarkistamaan Euroopan parlamentin ja neuvoston direktiiviä 94/9/EY (3) tukevia yhdenmukaistettuja standardeja. Kyseinen direktiivi on korvattu direktiivillä 2014/34/EU muuttamatta direktiivin 94/9/EY liitteessä II säädettyjä olennaisia terveys- ja turvallisuusvaatimuksia.
                  
               
                     (3)
                  
                  
                     CENiä ja Ceneleciä pyydettiin erityisesti laatimaan seuraavat standardit palavien nesteiden jakeluasemilla käytettäville tuotteille: polttoaineiden jakelulaitteiden täyttöventtiilien rakenne ja toiminnalliset vaatimukset, jakelulaitteiden rakenteen ja toiminnan turvallisuusvaatimukset, jakelulaitteissa käytettävien murtoliittimien rakenteen ja toiminnan turvallisuusvaatimukset, letkurikkoventtiilin rakenteen ja toiminnan turvallisuusvaatimukset ja jakelulaitteissa käytettävien nivelien rakenteen ja toiminnan turvallisuusvaatimukset. Näihin standardeihin liittyvä työ mainittiin CENin, Cenelecin ja komission välillä sovitun ja pyyntöön BC/CEN/46–92 – BC/CLC/05–92 liitetyn standardointiohjelman I luvussa. Lisäksi CENiä ja Ceneleciä pyydettiin tarkistamaan nykyisiä standardeja, jotta ne vastaisivat direktiivin 94/9/EY olennaisia terveys- ja turvallisuusvaatimuksia.
                  
               
                     (4)
                  
                  
                     Pyynnön BC/CEN/46–92 – BC/CLC/05–92 perusteella CEN laati seuraavat yhdenmukaistetut standardit palavien nesteiden jakeluasemilla käytettäville tuotteille: EN 13012:2021 Polttoaineiden jakelulaitteiden täyttöventtiilien rakenne ja toiminnalliset vaatimukset, EN 13617–1:2021 Jakelulaitteiden rakenteen ja toiminnan turvallisuusvaatimukset, EN 13617–2:2021 Jakelulaitteissa käytettävien murtoliittimien rakenteen ja toiminnan turvallisuusvaatimukset, EN 13617–3:2021 Letkurikkoventtiilin rakenteen ja toiminnan turvallisuusvaatimukset ja EN 13617–4:2021 Jakelulaitteissa käytettävien nivelien rakenteen ja toiminnan turvallisuusvaatimukset.
                  
               
                     (5)
                  
                  
                     Komissio on arvioinut yhdessä CENin kanssa, ovatko CENin laatimat standardit EN 13012:2021, EN 13617–1:2021, EN 13617–2:2021, EN 13617–3:2021 ja EN 13617–4:2021 pyynnön BC/CEN/46–92 – BC/CLC/05–92 mukaisia.
                  
               
                     (6)
                  
                  
                     Standardit EN 13012:2021, EN 13617–1:2021, EN 13617–2:2021, EN 13617–3:2021 ja EN 13617–4:2021 täyttävät vaatimukset, jotka niiden on tarkoitus kattaa ja jotka vahvistetaan direktiivin 2014/34/EU liitteessä II. Sen vuoksi on aiheellista julkaista kyseisten standardien viitetiedot Euroopan unionin virallisessa lehdessä.
                  
               
                     (7)
                  
                  
                     Standardi EN 13012:2021 korvaa standardin EN 13012:2012. Standardi EN 13617–1:2021 korvaa standardin EN 13617–1:2012. Standardi EN 13617–2:2021 korvaa standardin EN 13617–2:2012. Standardi EN 13617–3:2021 korvaa standardin EN 13617–3:2012. Standardi EN 13617–4:2021 korvaa standardin EN 13617–4:2012. Näin ollen on aiheellista poistaa Euroopan unionin virallisesta lehdestä komission tiedonannolla (2018/C 371/01) (4) julkaistujen standardien EN 13012:2012, EN 13617–1:2012, EN 13617–2:2012, EN 13617–3:2012 ja EN 13617–4:2012 viitetiedot.
                  
               
                     (8)
                  
                  
                     Standardien EN 13012:2012, EN 13617–1:2012, EN 13617–2:2012, EN 13617–3:2012 ja EN 13617–4:2012 viitetietojen poistamista on tarpeen lykätä, jotta valmistajat saavat riittävästi aikaa mukauttaa tuotteensa kyseisten standardien tarkistettujen versioiden mukaisiksi.
                  
               
                     (9)
                  
                  
                     Komission täytäntöönpanopäätöksen (EU) 2019/1202 (5) liitteessä I luetellaan direktiivin 2014/34/EU tueksi laadittujen yhdenmukaistettujen standardien viitetiedot. Jotta voidaan varmistaa, että kaikki direktiivin 2014/34/EU tueksi laadittujen yhdenmukaistettujen standardien viitetiedot luetellaan yhdessä säädöksessä, yhdenmukaistettujen standardien EN 13012:2021, EN 13617–1:2021, EN 13617–2:2021, EN 13617–3:2021 ja EN 13617–4:2021 viitetiedot olisi sisällytettävä kyseiseen liitteeseen.
                  
               
                     (10)
                  
                  
                     Täytäntöönpanopäätöksen (EU) 2019/1202 liitteessä II luetellaan niiden direktiivin 2014/34/EU tueksi laadittujen yhdenmukaistettujen standardien viitetiedot, jotka on poistettu Euroopan unionin virallisen lehden C-sarjasta. Yhdenmukaistettujen standardien EN 13012:2012, EN 13617–1:2012, EN 13617–2:2012, EN 13617–3:2012 ja EN 13617–4:2012 viitetiedot olisi sisällytettävä kyseiseen liitteeseen.
                  
               
                     (11)
                  
                  
                     Sen vuoksi täytäntöönpanopäätöstä (EU) 2019/1202 olisi muutettava.
                  
               
                     (12)
                  
                  
                     Yhdenmukaistetun standardin noudattaminen luo olettamuksen vastaavien unionin yhdenmukaistamislainsäädännössä asetettujen olennaisten vaatimusten täyttymisestä siitä päivästä alkaen, jona standardin viitetiedot on julkaistu Euroopan unionin virallisessa lehdessä. Sen vuoksi tämän päätöksen olisi tultava voimaan päivänä, jona se julkaistaan,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan täytäntöönpanopäätös (EU) 2019/1202 seuraavasti:
            
                        1)
                     
                     
                        muutetaan liite I tämän päätöksen liitteen I mukaisesti;
                     
                  
                        2)
                     
                     
                        muutetaan liite II tämän päätöksen liitteen II mukaisesti.
                     
                  
         
            2 artikla
            Tämä päätös tulee voimaan sinä päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 3 päivänä maaliskuuta 2022.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 316, 14.11.2012, s. 12.
         
            (2)  Euroopan parlamentin ja neuvoston direktiivi 2014/34/EU, annettu 26 päivänä helmikuuta 2014, räjähdysvaarallisissa tiloissa käytettäviksi tarkoitettuja laitteita ja suojajärjestelmiä koskevan jäsenvaltioiden lainsäädännön yhdenmukaistamisesta (EUVL L 96, 29.3.2014, s. 309).
         
            (3)  Euroopan parlamentin ja neuvoston direktiivi 94/9/EY, annettu 23 päivänä maaliskuuta 1994, räjähdysvaarallisissa tiloissa käytettäviksi tarkoitettuja laitteita ja suojajärjestelmiä koskevan jäsenvaltioiden lainsäädännön lähentämisestä (EYVL L 100, 19.4.1994, s. 1).
         
            (4)  Komission tiedonanto räjähdysvaarallisissa tiloissa käytettäviksi tarkoitettuja laitteita ja suojajärjestelmiä koskevan jäsenvaltioiden lainsäädännön yhdenmukaistamisesta annetun Euroopan parlamentin ja neuvoston direktiivin 2014/34/EU täytäntöönpanosta (Unionin yhdenmukaistamislainsäädännön soveltamisalaan kuuluvien yhdenmukaistettujen standardien otsikot ja viitenumerot) (EUVL C 371, 12.10.2018, s. 1).
         
            (5)  Komission täytäntöönpanopäätös (EU) 2019/1202, annettu 12 päivänä heinäkuuta 2019, Euroopan parlamentin ja neuvoston direktiivin 2014/34/EU tueksi laadituista räjähdysvaarallisissa tiloissa käytettäviksi tarkoitettuja laitteita ja suojajärjestelmiä koskevista yhdenmukaistetuista standardeista (EUVL L 189, 15.7.2019, s. 71).
      
      
         
            LIITE I
            Lisätään täytäntöönpanopäätöksen (EU) 2019/1202 liitteeseen I kohdat seuraavasti:
            
               
                           Nro
                        
                        
                           Standardin viitetiedot
                        
                     
                           ”5.
                        
                        
                           EN 13012:2021
                           Jakeluasemat. Polttoaineiden jakelulaitteiden täyttöventtiilien rakenne ja toiminnalliset vaatimukset
                        
                     
                           6.
                        
                        
                           EN 13617–1:2021
                           Jakeluasemat. Osa 1: Jakelulaitteiden rakenteen ja toiminnan turvallisuusvaatimukset
                        
                     
                           7.
                        
                        
                           EN 13617–2:2021
                           Jakeluasemat. Osa 2: Jakelulaitteissa käytettävien murtoliittimien rakenteen ja toiminnan turvallisuusvaatimukset
                        
                     
                           8.
                        
                        
                           EN 13617–3:2021
                           Jakeluasemat. Osa 3: Letkurikkoventtiilin rakenteen ja toiminnan turvallisuusvaatimukset
                        
                     
                           9.
                        
                        
                           EN 13617–4:2021
                           Jakeluasemat. Osa 4: Jakelulaitteissa käytettävien nivelien rakenteen ja toiminnan turvallisuusvaatimukset”
                        
                     
         
      
      
         
            LIITE II
            Lisätään täytäntöönpanopäätöksen (EU) 2019/1202 liitteeseen II kohdat seuraavasti:
            
               
                           Nro
                        
                        
                           Standardin viitetiedot
                        
                        
                           Viitetietojen poistamispäivä
                        
                     
                           ”4.
                        
                        
                           EN 13012:2012
                           Jakeluasemat. Polttoaineiden jakelulaitteiden täyttöventtiilien rakenne ja toiminnalliset vaatimukset
                        
                        
                           3. syyskuuta 2023
                        
                     
                           5.
                        
                        
                           EN 13617–1:2012
                           Jakeluasemat. Osa 1: Jakelulaitteiden rakenteen ja toiminnan turvallisuusvaatimukset
                        
                        
                           3. syyskuuta 2023
                        
                     
                           6.
                        
                        
                           EN 13617–2:2012
                           Jakeluasemat. Osa 2: Jakelulaitteissa käytettävien murtoliittimien rakenteen ja toiminnan turvallisuusvaatimukset
                        
                        
                           3. syyskuuta 2023
                        
                     
                           7.
                        
                        
                           EN 13617–3:2012
                           Jakeluasemat. Osa 3: Letkurikkoventtiilin rakenteen ja toiminnan turvallisuusvaatimukset
                        
                        
                           3. syyskuuta 2023
                        
                     
                           8.
                        
                        
                           EN 13617–4:2012
                           Jakeluasemat. Osa 4: Jakelulaitteissa käytettävien nivelien rakenteen ja toiminnan turvallisuusvaatimukset
                        
                        
                           3. syyskuuta 2023”